Osiris. Osiris (misrcha: "wsjr", , ) Misr mifologiyasiga koʻra, hayot, oʻlim va hosildorlik xudosidir. U oy maʼbudasi — Isisning akasi va eri boʻlgan. Ularning Hosus ismli oʻgʻil farzandi ham boʻlgan. Osirisni akasi va choʻl xudosi boʻlgan Set oʻldiradi. Sababi, Osiris Set davogarlik qilgan firʼavn boʻlgan. Osiris Setning uni aldab, quti ichkarisiga kirgizib, qutiga qoʻrgʻoshin quyishi ortidan vafot etadi. Biroq, Horus ulgʻayganida, Setni magʻlub etib, fir’avnga aylanadi. Shuningdek, Osirisning onasi osmon maʼbudasi Nut, otasi yer xudosi Geb hamda singlisi Neftis hisoblanadi. Osiris va Dionysus. Ellinizm davriga kelib, yunonlarning Osiris haqidagi xabardorligi oshdi hamda Platonizm kabi yunon falsafasi va Osirisga sigʻinishni (ayniqsa, uning qayta tirilishi haqidagi mifni) birlashtirishga boʻlgan urinishlar yangi mistik din yuzaga kelishiga sabab boʻldi. U asta-sekin tarqalib bordi. Shunday qilib, keng tarqalgan har bir mintaqada mif xuddi shunga oʻxshash mahalliy xudo haqida hikoya qiladigan qilib oʻzgartirildi, natijada bir-biridan farq qiladigan, ammo hozirga kelib Osiris bilan sinonimga aylangan bir qancha xudolar paydo boʻldi. Bu xudolar Osiris–Dionysus nomi bilan tanilgandir.